पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के बढ़ते प्रभाव को रोकने के लिए जिला प्रशासन की तरफ से लगातार प्रयास किए जा रहे हैं। जिले में सरकारी सुविधाएं मुहैया करवाने के लिए चलाए जा रहे सेवा केंद्रों के लिए डीसी गिरीश दयालन की तरफ से नए निर्देश जारी किए हैं। आदेशों में डीसी ने कहा है कि सेवा केंद्रों की सुविधाएं प्राप्त करने के लिए लोगों को पहले अपॉइंटमेंट लेना जरूरी होगा।
बिना अपॉइंटमेंट के किसी का भी कोई आवेदन स्वीकार नहीं किया जाएगा। उन्होंने बताया कि अपॉइंटमेंट के लिए लोग मोबाइल एप एम-सेवा और कोवा एप, वेबसाइट dgrpg.punjab.gov.in/Sewa-kendras/ या मोबाइल नंबर 8968593812, 8968593813 पर संपर्क करके कर सकते हैं।
उन्होंने बताया है कि लोगों को पहले यहां पर खुद को रजिस्टर्ड करना होगा और उसके बाद अपॉइंटमेंट लेकर सेवा केंद्रों में आना होगा। डीसी ने बताया कि कोरोना को रोकने के निर्देशों को ध्यान में रखते हुए सेवा केंद्रों के खुलने का समय सुबह 9 बजे से शाम 4 बजे तक कर दिया गया है। उन्होंने कहा कि सेवा केंद्रों के सभी कर्मचारियों के लिए टीकाकरण प्रमाणपत्र अनिवार्य कर दिया गया है।
किसी भी कर्मचारी को बिना टीकाकरण प्रमाणपत्र के सेवा केंद्रों में काम करने की अनुमति नहीं दी जाएगी। इसके अलावा सेवा केंद्रों के अंदर कर्मचारियों और नागरिकों के लिए मास्क पहनना अनिवार्य है। लोग केवल सेवा काउंटरों की संख्या के अनुसार सेवा केंद्रों के अंदर जा सकते हैं। बाकियों को सेवा केंद्र के बाहर इंतजार करना होगा। दस्तावेजों को प्राप्त करने के लिए कुरियर सेवा का लाभ उठाने के लिए प्रोत्साहित किया जाएगा।
डिजिटल तरीके से होगी पेमेंट, कैश नहीं लिया जाएगा
कोविड के चलते डीसी की तरफ से ये भी आदेश जारी किए गए हैं कि अपॉइंटमेंट लेने के बाद सेवा केंद्रों में जो भी लोग आएंगे और उनके जो भी आवेदन हो गए उसके लिए जो सरकारी फीस जमा लगती है, वह भी डिजिटल ट्रांजेक्शन के जरिए ही ली जाएगी। किसी से भी कैश के रूप में पेमेंट स्वीकार नहीं की जाएगी। ऐसा इसलिए किया गया है ताकि जिले में बढ़ रहे हो कोविड-19 के फैलाव को रोका जा सके और लोगों तथा कर्मचारियों को सुरक्षित रखा जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn